proxectonos/corpus_dominio_legal_administrativo_tmp huggingface dataset:
24/08/2022 | Administración LocalMunicipal
Ferrol
Concellería de Benestar Social
Padrón do servizo público de axuda no fogar do mes de xuño 2022

O día 19 de xullo de 2022, aprobouse por Decreto da concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol, as liquidacións correspondentes á taxa pola prestación do servizo público de axuda no fogar do mes de xuño do exercicio 2022. Por medio deste Edito procédese a notificar, de forma colectiva, aos/ás interesados/as conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación de persoas interesadas, cos seus correspondentes importes permanecerán no Departamento de Benestar Social do Concello de Ferrol para a súa consulta. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende o día seguinte ao da publicación deste Edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais). Ferrol, 17 de agosto de 2022 O Alcalde Ángel Manuel Mato Escalona
24/08/2022 | Administración LocalMunicipal
Melide
Aprobación definitiva da modificación do artigo 6 da Ordenanza fiscal número 20, reguladora da taxa pola prestación do servizo da escola infantil municipal do Concello de Melide

ANUNCIO O Pleno da Corporación, en sesión ordinaria do 7 de xuño de 2022, acordou aprobar inicialmente a modificación do artigo 6 da Ordenanza Fiscal número 20 reguladora da taxa pola prestación do servizo da escola infantil municipal, mediante unha nova redacción do apartado sexto relativo ao “Réxime de bonificacións” (publicación aprobación inicial no BOP da Coruña número 123, do 30 de xuño de 2022), e dado que durante o período de exposición pública non se presentaron reclamacións, elevouse automaticamente a definitivo o citado acordo ata entón provisional, debendo publicarse o texto modificado da dita Ordenanza Fiscal, para a súa entrada en vigor, que queda redactado nos seguintes termos: “Artigo 6. Base impoñible e cota tributaria.6. Réxime de bonificacións. Establécese unha bonificación do 100% sobre a respectiva cota tributaria que corresponda aplicar en cada momento para o caso da matriculación tanto do primeiro/a fillo/a como do segundo/a e sucesivos/ as da unidade familiar a partir do comezo do curso escolar 2022-2023, resultando de aplicación o establecido na disposición adicional novena da Lei 13/2008, do 3 de decembro, de servizos sociais de Galicia”. Melide, 18 de agosto de 2022 O alcalde, José Manuel Pérez Penas Documento asinado electronicamente.
24/08/2022 | Administración LocalMunicipal
Vimianzo
Aprobación definitiva da modificación da Ordenanza fiscal núm.24, reguladora da taxa da prestación dos servizos públicos municipais de vivenda comunitaria, escola infantil, centro de día, comedor sobre rodas e lavandería sobre rodas para o ano 2022

Ó non presentarse reclamacións durante o prazo de exposición ó público queda automaticamente elevado a definitivo o acordo plenario do 27 de xuño de 2022, no que se aproba a modificación da Ordenanza Fiscal núm.24, reguladora da taxa da prestación dos servizos públicos municipais de vivenda comunitaria, escola infantil, centro de día, comedor sobre rodas e lavandería sobre rodas, cuxo texto íntegro se fai público en cumprimento do artigo 17.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. O texto da modificación da Ordenanza aprobada con carácter definitivo é o seguinte: “7.2. A cota tributaria pola prestación dos servizos de escola infantil determinarase de conformidade coa seguinte tarifa e cos descontos previstos para adoptar a contía das taxas á capacidade económica dos suxeitos pasivos. (…Resto do artigo permanece igual…) 4. Aplicación das taxas mensuais segundo os tramos de renda per cápita da unidade familiar, queda como segue: (…Resto do artigo permanece igual…) 6. As taxas establecidas no punto 4 actualizaranse anualmente conforme as flutuacións que experimente o IPC anual a 30 de novembro do anterior, procedéndose a modificar a presente ordenanza fiscal de acordo co procedemento regulado nos artigo 17 e seguintes do TRLFL.7.3. A cota tributaria pola prestación do servizo de centro de día determínase de conformidade coa seguinte tarifa: (Sen contido) 7.4. A cota tributaria pola prestación do servizo de lavandería e comedor sobre rodas determínase consonte coa seguinte tarifa: A estes prezos hai que engadirlle un custo de 1,92 € por día para o transporte se este fose necesario.7.5. As tarifas numéricas sinaladas no caso dos servizos de comedor, lavandería sobre rodas, e para a parte da cota referida ao transporte no caso do centro de día, serán actualizadas anualmente conforme ás flutuacións que experimente o IPC anual a 30 de novembro do anterior, procedéndose a modificar a presente ordenanza fiscal de acordo co procedemento regulado nos artigos 17 e seguintes do TRLRFL. Esta revisión empezará a aplicarse para o exercicio 2007 tendo en conta o IPC de decembro 2005 a novembro de 2006.” Contra o presente acordo, conforme ó artigo 19 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, poderase interpoñer polos interesados recursos contencioso-administrativo, no prazo de dous meses contados a partir do día seguinte ó da publicación deste anuncio no Boletín Oficial da Provincia, ante o Tribunal Superior de Xustiza de Galicia. Vimianzo, a 19 de agosto de 2022 A alcaldesa Mónica Rodríguez Ordóñez
24/08/2022 | Administración LocalMunicipal
Vedra
Secretaría-Intervención
Delegación funcións Alcaldía no 1º Tenente de Alcalde don Manuel Costa Carneiro do 29/08 -02/09 por vacacións do titular

ANUNCIO Delegación funcións da Alcaldía por vacacións do 29/08 ao 02/09 Por Resolución da Alcaldía núm.559/22, de data 18 de agosto, foron delegadas as funcións da Alcaldía no 1º Tenente de Alcalde, don Manuel Costa Carneiro, por vacacións do titular, do 29 de agosto ao 02 de setembro, ambos incluídos O que se fai público para xeral coñecemento Vedra, 19 de agosto de 2022 O Alcalde Asdo. Carlos Martínez Carrillo
24/08/2022 | Administración LocalMunicipal
Aranga
Secretaría - Intervención
Liquidación SAF xullo 2022

Por Resolución da alcaldía do 18.08.2022, aprobouse o padrón de contribuíntes e liquidación do servizo de axuda no fogar correspondente ao mes de xullo de 2022, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Aranga, 18 de agosto de 2022 O alcalde Alberto Platas Álvarez
24/08/2022 | Administración LocalMunicipal
A Baña
Aprobación inicial Orzamento 2022 Concello da Baña

O Concello da Baña, a través de acordo plenario, aprobou inicialmente, na sesión extraordinaria celebrada o día 11/08/2022, o orzamento xeral municipal para o exercicio 2022 por importe global de 4.430.000,00 € tanto para o conxunto dos capítulos de ingresos coma para os de gastos, e integrado e unido ó mesmo, as bases de execución e documentos anexos previstos legalmente. En cumprimento do que dispón o artigo 169 do Texto refundido da Lei reguladora das facendas locais, aprobado polo Real Decreto Lexislativo 2/2004 do 5 de marzo, exponse ó público na Secretaría-Intervención municipal, polo prazo de quince días hábiles contados a partir do seguinte á inserción deste anuncio no Boletín Oficial da Provincia, a efectos de que poidan formularse reclamación polos interesados lexitimados e polos motivos taxativamente enumerados no artigo 170.2 do citado corpo legal, ante o pleno municipal. O orzamento considerarase definitivamente aprobado se durante o referido prazo non se tiveses presentado reclamacións. O que se fai público para xeral coñecemento, plasmando a continuación resumo por capítulos dos orzamentos de ingresos e gastos así como o anexo de persoal: 1) PRAZAS RESERVADAS A FUNCIONARIOS 2) PRAZAS SUXEITAS Á LEXISLACIÓN LABORAL A Baña, a 19 de agosto de 2022. Asdo. O alcalde, José Andrés García Cardeso
24/08/2022 | Administración LocalMunicipal
Aranga
Secretaría - Intervención
Correccion de erro das bases e convocatoria para formación de bolsa de emprego de auxiliar-administrativo no concello de Aranga

Detectado erro no anuncio publicado no BOP de 19 de agosto de 2022, relativo á convocatoria e bases para a formación de unha bolsa de emprego de auxiliar-administrativo no concello de ARanga, procédese a súa corrección. Na base sétima, onde consta o número de conta bancaria, onde día “ES 25” debe poñer “ES35”. Aranga, 19 de agosto de 2022 O alcalde Asdo. Alberto Platas Álvarez
23/08/2022 | Administración LocalMunicipal
Boiro
Anuncio padrón SAF xullo 2022

A Xunta de Goberno Local en sesión celebrada o 17 de agosto de 2022 aprobou o Padrón Fiscal correspondente o mes de XULLO de 2022, do prezo público da prestación do servizo de axuda a domicilio. Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. En dito prazo os interesados poderán examinar os padróns. Unha vez transcorrido o prazo de exposición pública os interesados poderán formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. A data de cargo dos recibos domiciliados será a 31 de agosto de 2022. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en período voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. En Boiro a 18 de agosto de 2022 O Alcalde-Presidente José Ramón Romero García DOCUMENTO ASINADO DIXITALMENTE Á MARXE
23/08/2022 | Administración LocalMunicipal
A Capela
Aprobación do padrón fiscal xuño 2022 do prezo público do SAF

Aprobado, por Resolución da Alcaldía n.º 2022-0407, do 17 de agosto, o padrón fiscal e as liquidacións integrantes del do prezo público pola prestación do Servizo de Axuda no Fogar correspondente ao mes de xuño do exercicio 2022, a efectos da súa notificación colectiva, publícase este para o seu xeral coñecemento en cumprimento dos artigos 102.3 da Lei 58/2003, de 17 de decembro, Xeral Tributaria e 24 do Regulamento Xeral de Recadación, aprobado por Real Decreto 939/2005, de 29 de xullo. O devandito padrón e as liquidacións integrantes del, exporanse ao público por un prazo de vinte días a contar dende o seguinte ao da publicación do presente anuncio nas dependencias da Corporación, así como na súa sede electrónica (http://concellodacapela.sedelectronica. gal). Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía no prazo dun mes a contar dende o día seguinte ao de finalización do período de exposición pública, de acordo con canto establece o artigo 14.2. c) do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario do mencionado tributo en: Localidade: A Capela Oficina de Recadación: Casa do Concello Horario: de 8:00 a 14:00 horas, de luns a venres Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: - Abanca Corporación Bancaria, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 17 de agosto de 2022 O alcalde Manuel Meizoso López
23/08/2022 | Administración LocalMunicipal
Boqueixón
Expediente 2022/g003/000504. aprobación dos padróns das taxas polos servizos de abastecemento e saneamento correspondente ó 2º trimestre de 2022

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon de auga, coeficiente de verteduras e saneamento, correspondente ao 2º trimestre de 2022, o citado padrón estará a disposición do público durante 15 días a contar dende a data de publicación do presente anuncio no BOP na oficina de ESPINA & DELFÍN, SL sita no Lg/ Forte (Casa do Concello) en horario de 9:00 a 13:30 horas, luns e xoves, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico – administrativa ante o órgano económico – administrativo da Comunidade Autónoma de Galicia tamén no prazo dun mes desde que se entenda producida a notificación consonte co disposto no art.49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no art.24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, luns e xoves. Transcorrido o período voluntario do pago establecido, ata o 04 de outubro de 2022, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ó canon da auga a vía de constrinximento será realizada pola consellería competente en materia de facenda da Xunta de Galicia. Boqueixón, 17 de agosto de 2022 O alcalde, Manuel Fernández Munín
23/08/2022 | Administración LocalMunicipal
Mazaricos
Delegación de competencias na 1ª tenente de Alcalde

O Sr. alcalde con data 11 de agosto de 2022, ditou a resolución núm.154/2022 seguinte: “Visto o expediente núm.2022/U035/000001, APROBACIÓN INICIAL DO PLAN ESPECIAL DO AERÓDROMO DA FERVENZA. Visto que segundo o artigo 23 da Lei 40/2015, de Réxime Xurídico do Sector público e 76 da Lei 7/1985, de 2 de abril, reguladora das bases de réxime local, concorre a seguinte causa de abstención: “b) Ter un vínculo matrimonial ou situación de feito asimilable e o parentesco de consanguinidade dentro do cuarto grao ou de afinidade dentro do segundo, con calquera dos interesados, cos administradores de entidades ou sociedades interesadas e tamén cos asesores, representantes legais ou mandatarios que interveñan no procedemento, así como compartir despacho profesional ou estar asociado con estes para o asesoramento, a representación ou o mandato.” De conformidade cos artigos 21.3 da Lei 7/1985, de 2 de abril, reguladora de Bases de réxime local e 43 do RD 2568/1986, Regulamento de organización, funcionamento e réxime xurídico das entidades locais Pola presente resolvo: Primeiro.- Delegar na 1ª Tenente de Alcalde, Dª. Camila Victoria Zbarcea Peru, a competencia para a aprobación inicial do Plan Especial de Infraestruturas e Dotacións, presentado por Aero Servicios T & J, S. L. Segundo.- Notifíquese aos interesados e publíquese no Boletín Oficial da provincia de A Coruña. Terceiro.- Dar conta ao Pleno no primeira sesión que celebre.” Mazaricos, 18 de agosto de 2022 O alcalde Asdo. Juan José Blanco Riveiro
23/08/2022 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ó primeiro trimestre do ano 2022, que rexerá para o Concello de Cambre

A Presidenta en funcións do Consorcio “As Mariñas” mediante Resolución de data 29/07/2022, aprobou inicialmente o Padrón fiscal da taxa pola recollida de residuos sólidos urbanos correspondente ó primeiro trimestre do ano 2022, que rexerá para o Concello de Cambre. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 3 de agosto de 2022 A Presidenta en funcións Marc Alexander Gabriela Veronica El Ghrissat Sedano
23/08/2022 | Administración LocalMunicipal
Porto do Son
Exposición ao público da Conta Xeral do Concello de Porto do Son 2021

Confeccionada a Conta Xeral deste concello correspondente ao exercicio 2021, e ditaminada pola Comisión Especial de Contas, exponse ao público durante o prazo de 15 días hábiles, contados dende o seguinte ao de publicación deste anuncio, para que os interesados poidan examinala e formular as reclamacións que estimen pertinentes, de conformidade co disposto nos artigos 116 LBRL e 212.3 TRLRFL. O expediente poderá consultarse na Intervención do concello, de 9 a 13 horas. Porto do Son, o 18 de agosto de 2022. O ALCALDE-PRESIDENTE, Asdo. José Luis Oujo Pouso.
23/08/2022 | Administración LocalMunicipal
Dodro
Aprobación definitiva do expediente de modificación de créditos núm.08/2022

Aprobado polo Pleno desta Corporación, na sesión extraordinaria realizada o día 23 de xuño de 2022, o expediente de modificación de créditos número 8/2022 de crédito extraordinario, dentro do vixente orzamento municipal e transcorrido o prazo de exposición pública sen que se presentasen reclamacións, consíderase definitivamente aprobado. En cumprimento do disposto nos artigos 177.2 e 169 do Texto refundido da lei de facendas locias, aprobado por Real decreto lexislativo 2/2024 do 5 de marzo, publícase o resumo do orzamento 2022 a nivel de capítulos, unha vez incorporada a modifcación, quedando a día de hoxe como se detalla: O que se fai público para xeral coñecemento. Dodro, 18 de agosto de 2022 O alcalde, Francisco Xabier Castro Tourís
23/08/2022 | Administración LocalMunicipal
Oleiros
Área Económica
Aprobación definitiva da modificación dos artigos 5º e 5º bis da ordenanza fiscal número 24, reguladora da taxa pola utilización de inmobles e instalacións deportivas municipais.

O Pleno do Concello, en sesión ordinaria celebrada o día 26 de maio do 2022 aprobou inicialmente a modificación dos artigos 5º e 5º bis da ordenanza fiscal número 24, reguladora da taxa pola utilización de inmobles e instalacións deportivas municipais, os cales quedaron redactados do xeito seguinte: A cota tributaria determinarase pola aplicación da seguinte tarifa: - Epígrafe primeiro: pavillóns polideportivos cubertos: 19,82 €/hora ou fracción. - Epígrafe segundo: local Naútico de Bastiagueiro: - Abono básico (uso de vestiarios, duchas e custodia de táboa de surf ou kaiak e o traxe de neopreno): 7,84 €/mes ou fracción. - Suplemento no abono básico por custodia de cada kaiak a maiores: 2,24 €/mes ou fracción. - Suplemento no abono básico por custodia de cada táboa de surf a maiores: 1,12 €/mes ou fracción. - Epígrafe terceiro: pista de patinaxe de Bastiagueiro: 6,80 €/hora ou fracción.1.- Gozarán dunha bonificación dun 25% do importe das cotas tributarias sinaladas nas Tarifas, aqueles suxeitos pasivos que formen parte de unidades familiares ás que se lle recoñecese o título de familia numerosa de carácter especial.2.- Gozarán dunha bonificación dun 15% do importe das cotas tributarias sinaladas nas Tarifas, aqueles suxeitos pasivos que formen parte de unidades familiares ás que se lle recoñecese o título de familia numerosa de carácter xeral. Consideraranse familias numerosas de categoría xeral e especial as reguladas polo artigo 4 da Lei 40/2003, de 18 de novembro, de Protección ás Familias Numerosas, ás que se recoñecese tal condición, conforme se establece polo artigo 5 da citada Lei. Co fin de acreditar a condición de membro de familia numerosa, os suxeitos pasivos ós que corresponda a aplicación da bonificación, achegarán ao impreso de pagamento de taxas, fotocopia compulsada do D. N. I. e do título oficial de familia numerosa.3.- Gozarán dunha bonificación dun 100 % do importe da cota tributaria sinalada na epígrafe primeiro e terceiro das tarifas, as entidades deportivas sen ánimo de lucro que estean incluídas no Rexistro Municipal de Entidades, en horarios de adestramento e competición. De conformidade co disposto no artigo 17 do Texto Refundido da Lei reguladora fas facendas locais, ponse en xeral coñecemento que os acordos citados quedan definitivamente aprobados, conforme ao artigo de referencia. Oleiros, a 17 de agosto do 2022 O ALCALDE-PRESIDENTE Asdo.: Ángel García Seoane.
23/08/2022 | Administración LocalMunicipal
Arteixo
Servicios Técnicos Área de Obras
Convocatoria para o levantamento de actas previas a ocupación de bens e dereitos afectados pola expropiación para a execución da ampliación do vial Rúa da Fonte, Arteixo.

Expediente.- 2022/U040/000003 O Pleno da Corporación do Concello de Arteixo, en sesión extraordinaria celebrada o día 8 de xuño de 2022, aprobou definitivamente o proxecto denominado “Proxecto Básico e de Execución de ampliación de vial Rua da Fonte”, así como a relación concreta e individualizada dos bens e dereitos afectados polo devandito proxecto. Mediante Decreto de Alcaldía numero 2799/2022 de 17 de agosto de 2022, convocase para o día 14 de setembro de 2022 ás 11:30 horas aos titulares dos bens e dereitos afectados polo procedemento expropiatorio que ten por obxecto a obtención de terreos para a execución do proxecto denominado “Proxecto básico e de execución de ampliación de vial Rúa da Fonte, cuxa relación foi aprobada definitivamente por Acordo do adoptado, polo Pleno da Corporación do Concello de Arteixo, en sesión extraordinaria celebrada o día 9 de xuño de 2022, e cuxa urxente ocupación foi declarada mediante o Decreto nº 143/2022, do 27 de xullo, ditado polo vicepresidente segundo e conselleiro de Presidencia, Xustiza e Deportes da Xunta de Galicia. O obxecto da convocatoria é proceder ao levantamento das correspondentes actas previas á ocupación dos devanditos bens e dereitos afectados; o acto que terá lugar en presencia dun representante da Administración expropiante, dun perito designado por ésta e do Sr. Alcalde – Presidente do Concello de Arteixo ou da persoa en quen delegue. Os afectados poderán concorrer ao devandito acto persoalmente ou por medio de representante debidamente autorizado para actuar no seu nome, así como ir acompañados de peritos e de Notario, se ao seu dereito conviñera. Asemade, deberán achegar os documentos orixinais dos seus respectivos títulos de propiedade, así como do seu Documento Nacional de Identidade, e do orixinal do poder de representación, se comparecese persoa que actuase no seu nome. A relación de bens e dereitos afectados e a seguinte: Arteixo, 17 de agosto de 2022 Asinado. Carlos Calvelo Martínez (ALCALDE-PRESIDENTE)
23/08/2022 | Administración LocalMunicipal
Sobrado
Aprobación definitiva de expediente de modificación de créditos MC 8.2022

O pleno, en sesiónx celebrada o día 19 de xullo de 2022, acordou aprobar inicialmente o expediente de modificación de créditos 8/2022, crédito extraordinario e suplemento de crédito, por un importe de 45.319,23 € o que se expuso ao público polo prazo de quince días hábiles, contados a partir da súa publicación no BOP n.º 138, do 21/07/2022, sen que durante dito plazo de presentara alegación ou reclamación algunha. Dacordo co disposto nos artigos 177 e 169.3 do TRLRFL, faise público o resumo por capítulos do estado de gastos e ingresos do referido orzamento, que queda como segue: Sobrado, 16 de agosto de 2022 O alcalde, Luis Lisardo Santos Ares
23/08/2022 | Administración LocalMunicipal
Valdoviño
Anuncio nomeamento funcionaria de carreira. Técnico de deportes. Concello de Valdoviño

Unha vez rematado o proceso selectivo, mediante a Resolución de Alcaldía nº 438/2022 que se emitiu en data 19.08.22, resolveuse o nomeamento de dona DIANA RODRÍGUEZ RODRÍGUEZ, DNI ***9606** como funcionaria de carreira do Concello de Valdoviño, para a praza de técnico de museos, incluída na oferta de emprego público deste Concello do ano 2021, coas seguintes características: Grupo A, Subgrupo A2, encadrada na Escala de Aministración Especial, Subescala de Servizos especiais. O que se fai público para os efectos do artigo 62 do texto refundido da Lei do Estatuto básico do empregado público, aprobado polo Real decreto lexislativo 5/2015 do 30 de outubro, e do artigo 60 da Lei 2/2015, do 29 de abril, do emprego público de Galicia. Valdoviño,19 de agosto de 2022 O Alcalde, Asdo.: Alberto González Fernández
23/08/2022 | Administración LocalMunicipal
Malpica de Bergantiños
Secretaría
Delegación da competencia da alcaldía no concelleiro, Sr. Pardo Añón, para a celebración de matrimonio civil

Polo presente, en cumprimento do disposto no art.44 do Real Decreto 2568/1986, do 28 de novembro, faise público que con data 5 de agosto de 2022 ditouse a seguinte Resolución da Alcaldía 410/2022 EXPEDIENTE: 2022/X006/000095 Visto o Auto de data 26/07/2022 do Rexistro Civil de Malpica (RXE núm.202200000003244, de data 27/07/2022) relativo á celebración de matrimonio civil entre DCC e JPP. Vista a comunicación presentada polos interesados. Visto o establecido nos art.51.2.1º do Código civil e no art.21.1 s) e 3 da Lei 7/1985, do 2 de abril, reguladora das Bases de Réxime Local e nos arts.43.3 e 44 do RD 2568/1986, do 28 de novembro, regulamento de ón, Funcionamento e Réxime Xurídico das Entidades Locais, Primeiro: Delegar no concelleiro, Sr. Cristina Maribel Daniel Grigore Carballido Nail, a competencia para celebrar o matrimonio civil entre DCC e JPP, o vindeiro día 6 de agosto de 2022 (sábado), ás 13.00 horas, no Salón de Plenos da Casa do Concello de Malpica de Bergantiños. Non obstante, se por algunha circunstancia o concelleiro, Sr. Cristina Maribel Daniel Grigore Carballido Nail, non pódese exercer a citada delegación a competencia será exercida por esta alcaldía, órgano delegante. Segundo: Notificar a presente ao concelleiro, Sr. Cristina Maribel Daniel Grigore Carballido Nail, surtindo efectos desde o día da súa aceptación con independencia da data da publicación no Boletín Oficial da Provincia. Terceiro: Proceder á publicación da presente no Boletín Oficial da Provincia e no taboleiro de anuncios do Concello. En Malpica de Bergantiños, 6/08/2022 O Alcalde. Santa Carmen Adriana Quejada Querido
23/08/2022 | Administración LocalMunicipal
Val do Dubra
Delegación para celebración matrimonio civil

O alcalde, mediante a Resolución núm.504/2022, do 17 de agosto de 2022, ACORDOU delegar no concelleiro Oscar Del Río Pombo o exercicio das atribucións para a autorización e celebración do matrimonio civil que terá lugar ás 13:30 horas do 27 de agosto de 2022, neste Concello de Val do Dubra (expediente matrimonial núm.2/2021, do Rexistro Civil de Val do Dubra), conforme ó artigo 43 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais (ROF). O que se publica no Boletín Oficial da Provincia da Coruña, en cumprimento do disposto no art.44.2 do ROF. Val do Dubra, 17 de agosto de 2022 O alcalde, José Manuel Varela Ferreiro
16/08/2022 | Administración LocalMunicipal
Rianxo
Tesourería - Recadación
Aprobación dos padróns correspondentes á taxa de saneamento de augas residuais, de abastecemento de auga potable a domicilio e do canon da auga do 2º trimestre 2022

Mediante resolución da Alcaldía número 610/2022, de 1 de agosto, aprobou o padrón da taxa de saneamento de augas residuais, o padrón da taxa de abastecemento de auga potable a domicilio e o canon da auga correspondentes ao 2º trimestre de 2022, e as liquidacións deles resultantes. Os padróns se expoñen ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Respecto á repercusión do canon da auga, poderá ser obxecto de reclamación económico-administrativa ante o órgano económico administrativo da Xunta de Galicia no prazo dun mes, desde a publicación deste anuncio, de conformidade co establecido no artigo 49.7 do Decreto 136/2012, do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais. O prazo de cobro en período voluntario será de dous meses desde o fin do prazo de exposición pública. Advírtese que a falta de pagamento no período voluntario supoñerá a iniciación do expediente de prema para o ingreso da débeda, deivindicando desde ese momento as recargas executivas do artigo 28 da Lei Xeral Tributaria. Respecto ao canon da auga, advírtese que a falta de pago no período voluntario sinalado supoñerá a esixencia deste directamente ao contribuínte pola vía de constrinximento, pola consellería competente en materia de facenda da Xunta de Galicia, de conformidade co establecido no artigo 49.7 do Decreto 136/2012, do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais. Rianxo, 10 de agosto de 2022 Maria Carmen Figueira Ares, alcaldesa accidental do Concello de Rianxo
16/08/2022 | Administración LocalMunicipal
Ares
Edicto modif. ordn. recollida lixo

O Pleno deste Concello, na sesión ordinaria celebrada o día un de agosto de 2022, acordou a aprobación provisional da modificación da Ordenanza fiscal reguladora da taxa por por recollida do lixo. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. O Alcalde, Ares, a nove de agosto de 2022 Asdo. Julio I. Iglesias Redondo
16/08/2022 | Administración LocalMunicipal
Ordes
Publicidade Delegación de competencias Alcaldía

Non podendo exercer por motivos persoais as funcións propias da Alcaldía do día 17 de agosto ao día 2 de setembro de 2022 inclusive, de conformidade co disposto no art.21.3 da Lei 7/1985, do 2 de abril; arts.61.3 e 63 da Lei 5/97, do 22 de xullo, e arts.43, 44 e 47.2 do Real Decreto 2568/1986, do 28 de novembro, RESOLVO: 1. Delegar durante ditos días a totalidade das competencias permitidas legalmente na 1.ª Tenente de alcalde, D.ª Alicia Olga Jean Manuel Jovanovic Mañueco.2. Dése conta ao Pleno na primeira sesión ordinaria que celebre, notificándose, ademais, persoalmente ao designado, e publíquese no Boletín Oficial da Provincia. A presente resolución producirá efectos desde o día seguinte ao da súa sinatura. En Ordes, 10-08-2022 O Alcalde-Presidente O Secretario José Luis Martínez Sanjurjo Juan Luis González Iglesias
16/08/2022 | Administración LocalMunicipal
Rianxo
Tesourería - Recadación
Exposición pública do padrón do prezo público pola prestación do servizo de axuda no fogar correspondente ao mes de maio de 2022

Mediante Acordo da Xunta de Goberno Local de data 7 de xullo de 2022 aprobouse o padrón do prezo público pola prestación do servizo de axuda no fogar correspondente ao mes de maio de 2022, na modalidade de prestación básica e dependencia. O padrón exponse ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. O prazo de cobro en período voluntario será de dous meses desde o fin do prazo de exposición pública. A carga dos recibos domiciliados producirase o primeiro día do período voluntario de ingreso. Rianxo, 2 de agosto de 2022 Asinado dixitalmente Maria Carmen Figueira Ares, alcaldesa accidental
16/08/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Acordo do 5 de agosto de 2022 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Val do Dubra (expediente IN407A 2020/16-1).

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMTS. CTC. RBT. Estrada de Carballo, no concello de Val do Dubra (expediente IN407A 2020/16-1 ), por resolución desta xefatura territorial, do 1 de xullo de 2022, a favor da entidade beneficiaria Unión Fenosa Distribución, S. A., con enderezo en Avenida de Arteixo, 171 15007 A Coruña, esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 21 de setembro de 2022 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Val do Dubra, deducida da que se someteu a información pública no DOG, no BOP e no xornal La Voz de Galicia, de datas 31/03/2020, 13/03/2020 e 18/03/2020, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e posterior levantamento efectivo das actas nas oficinas da casa consistorial do dito concello. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 5 de agosto de 2022 Rafael Rodrigo Morsli Varo Territorial da Coruña
16/08/2022 | Administración LocalConsorcios
Consorcio Provincial Contra Incendios e Salvamento da Coruña
Aprobación inicial expediente núm.1/22 (PL) de modificación de créditos do orzamento 2022 (SC/CE)

ANUNCIO Mediante o presente ponse en público coñecemento aos efectos que se indicará que o Pleno do Consorcio Provincial Contra Incendios e Salvamento da Coruña, en sesión realizada o día 29 de xullo de 2022, aprobou inicialmente o expediente de Modificación de Créditos M. C. 01/22 (PL) sobre o Orzamento de 2022, de créditos extraordinarios por importe de 7.461.032,95 € e suplemento de crédito por importe de 764.597,24 € financiados, por conta do remanente de tesourería para gastos xerais procedente da Liquidación do Orzamento de 2021 e novos ou maiores ingresos sobre os inicialmente previstos; polo que tal e como prevé o art.177.2 do Texto refundido da Lei reguladora das Facendas Locais aprobado polo Real Decreto Lexislativo 2/2004, de 5 de marzo, dito expediente queda de manifesto na Secretaría-Intervención desta Entidade, para que durante o prazo de quince días hábiles (contados desde o primeiro, tamén hábil, seguinte ao da presente publicación), poida examinarse e, no seu caso, presentarse polos interesados as reclamacións que estimen oportunas de conformidade co prevido, a eses efectos, polo art.170 do indicado texto legal. O citado acordo de aprobación inicial quedará elevado automaticamente a definitivo de non se presentar reclamacións, entrando en vigor coa publicación á que fai referencia o art.169.3 do citado Texto legal. Caso de presentarse reclamacións, resolveranse no prazo dun mes polo pleno desta Entidade, procedéndose, de seguido á indicada publicación. Carballo, 1 de agosto de 2022 O presidente, Asdo.: Valentín González Formoso
16/08/2022 | Administración LocalMunicipal
Oleiros
Urbanismo
Execución da sentenza en relación ao Proxecto de compensación do sector SUD-7 “A Pezoca”

Mediante resolución da Alcaldía número 2022003661 do 27 de xullo de 2022, acordouse proceder á execución da sentenza nº 00188/2021 ditada polo xulgado do contencioso administrativo nº 2 da Coruña en PO 42/2020 en relación ao PROXECTO DE COMPENSACIÓN DO SECTOR SUD-7, A PEZOCA, (Documento R. E. Nº 2022013757 do 27.07.2022). De conformidade co artigo 270 do Decreto 143/2016, do 22 de setembro, que aproba o Regulamento da Lei 2/2016, do 10 de febreiro, o expediente estará exposto ao público na Área de Urbanismo do Concello de Oleiros, das 8.30 ás 13.30 horas, polo prazo DUN MES, para os efectos de presentación das alegacións que se consideren oportunas. Oleiros, 1 de agosto de 2022 Ángel García Seoane Alcalde-Presidente
16/08/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Acordo do 5 de agosto de 2022 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Ponteceso (expediente IN407A 2021/239-1).

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMT. CT. RBT. Lestimoño, no concello de Ponteceso (expediente IN407A 2021/239-1 ), por resolución desta xefatura territorial, do 28 de xuño de 2022, a favor da entidade beneficiaria Unión Fenosa Distribución S. A., con enderezo na Avenida de Arteixo, 171.15007 A Coruña, esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 22 de setembro de 2022 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Ponteceso, deducida da que se someteu a información pública no DOG, no BOP e no xornal La Voz de Galicia, de datas 12/03/2022, 12/03/2022 e 7/03/2022, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e posterior levantamento efectivo das actas nas oficinas da casa consistorial do dito concello. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 5 de agosto de 2022 Isidoro Martínez Arca Xefe Territorial da Coruña
16/08/2022 | Administración LocalConsorcios
Consorcio para la Promoción de la Música
Anuncio de exposición pública da conta xeral do exercicio 2021 do Consorcio para a Promoción da Música

Formada a Conta Xeral do Consorcio para a Promoción da Música correspondente ao exercicio 2021 e de conformidade co disposto pola Comisión de informe de Contas anuais en sesión celebrada o 18 de xullo de 2022 (Exp. CEC/2022/1), exponse ao público dita conta co informe da Comisión de informe de Contas Anuais e os seus xustificantes na secretaría-intervención do Consorcio e na Sede Electrónica do Consorcio para Promoción de la Música (https://consorciopromocionmusica.sedelectronica. gal) en Servicios electrónicos, Portal de Transparencia, apartado 3. ECONÓMICA – ECONÓMICA / 3.3. CONTA XERAL E INFORMES DE AUDITORÍA E FISCALIZACIÓN - CUENTA GENERAL E INFORMES DE AUDITORÍA Y FISCALIZACIÓN / CONTA XERAL -CUENTA GENERAL (https://consorciopromocionmusica.sedelectronica. gal/transparency/898311da-7f51-4235-a33a-570f6d991824/), durante quince días e oito máis a contar desde o seguinte á inserción do presente anuncio, a fin de que os interesados poidan revisala e manifestar o que estimen conveniente ao seu dereito. A Coruña, 10 de agosto de 2022 O xerente, Andrés Luis Lacasa Nikiforov
16/08/2022 | Administración LocalMunicipal
Negreira
Anuncio relativo á exposición pública do 2º trimestre padrón das taxas polos Servizos de Subministración de auga, conservación de contadores, canon da auga, coeficiente de vertedura e saneamento

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 2º trimestre de 2022, o citado Padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa Castelao, 12 bx. de NEGREIRA, en horario de 9:00 a 14:00 horas, os luns, martes, mércores e venres, e de 9:00 a 10:30 horas os xoves, para que os interesados poidan examinalo, e, no séu caso, formular as reclamacións oportunas. Contra os recibos que contén o padrón, poderá formularse perante o Sr. Alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, abertas ao público de 9:00 horas a 14:00 horas, os luns, martes, mércores e venres, e de 9:00 a 10:30 horas os xoves. Transcurrido o período voluntario de pago establecido, ata o 4 DE OUTUBRO DE 2022, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en matería de facenda da Xunta de Galicia. NEGREIRA, 09 de AGOSTO de 2022. O SR. ALCALDE Asdo./ Manuel Angel Leis Miguez.